Océ Arizona 1280 XT
Nová dokonale plochá tlačiareň Océ Arizona® 1280 XT s mimoriadne veľkou plochou využíva kvality svojho predchodcu a jeho pozíciu lídra trhu, aby ponúkla bezkonkurenčnú kvalitu obrazu a zároveň výnimočnú všestrannosť pri použití na ohybné aj pevné médiá.
Výhody
- 8-kanálová zobrazovacia technológia VariaDot™ pre takmer fotografickú kvalitu tlače a možnosť všestranného uplatnenia
- Podpora využitia laku a bieleho atramentu na dekoratívne a kreatívne využitie
- Podpora svetlo azúrového a svetlo purpurového atramentu na dosiahnutie špičkovej, takmer fotografickej kvality tlače
- Architektúra s mimoriadne veľkou plochou a možnosťou rozšírenia o jednotku na potlač zvitkových médií
- Špičková produktivita pri výstupnej rýchlosti až 35 m² za hodinu
- Nepretržitá tlač vďaka dvom zdrojom a dvom nezávislým vákuovým systémom
- Jednoduché a spoľahlivé umiestňovanie médií pomocou pneumatických registračných kolíkov
- Možnosť automatizovanej údržby tlačovej hlavy pre stály výkon pri každom použití
- Zdokonalená produktivita vďaka novým funkciám inteligentného prevádzkového panela
- Aktívna kompenzácia rozmiestnenia pixelov zaručuje precízne výsledky po celej tlačovej ploche
Detailnosť
Pozrite sa bližšie na produkt Océ Arizona 1280 XT
Dokonalá kvalita tlače
Rad tlačiarní Océ Arizona 1200 vrátane nového, mimoriadne veľkého modelu Arizona 1280 XT posúva nesmierne úspešný rad Océ Arizona 400 na novú úroveň. Arizona 1280 XT predstavuje dokonale plochú tlačiareň s maximálnou kvalitou tlače a mimoriadnou plochou určenú pre používateľov pracujúcich v stredných objemoch. Ocenená 8-kanálová technológia zobrazovania Océ VariaDot umožňuje modelu Arizona 1280 XT využívať svetlo azúrový a svetlo purpurový atrament na zaručenie dokonale hladkých svetlých a štvrtinových odtieňov pri tlači fotografií a umenia, alebo za pomoci osvedčenej atramentovej konfigurácie CM² dosiahnuť rýchlejšiu a plynulejšiu produkčnú tlač vyžadovanú pri tvorbe nápisov a prezentačnej grafiky.
Konzistentná kvalita pri všetkých médiách
Vďaka vylepšeniu osvedčenej dokonale plochej veľkorozmernej architektúry radu Arizona dokáže model Arizona 1280 XT ponúknuť úchvatnú kvalitu tlače na pevné médiá. V záujme rozšírenia možností využitia môžete využiť voliteľnú integrovanú jednotku na potlač zvitkových médií zaručujúcu nekompromisnú kvalitu tlače na ohybné médiá. Vďaka aktívnej kompenzácii rozmiestnenia pixelov sa môžete spoľahnúť na presnú a konzistentnú geometriu tlače po celej tlačovej oblasti.
Úžasne všestranné využitie
Vzhľadom na možnosť plnofarebnej tlače na širokú paletu médií a predmetov môžu poskytovatelia tlačových služieb akumulovať zisky zo širokého spektra rôznych aplikácií. Arizona 1280 XT umožňuje využitie bieleho atramentu na tlač na priehľadné a iné než biele médiá a laku na dosiahnutie mimoriadne hodnotných aplikácií pomocou bodového lakovania. Využite bohaté možnosti uplatnenia od tvorby štandardných nápisov a prezentačnej grafiky (POP/POS, označenia do predajní a podsvietené značky) až po špecializované aplikácie využívajúce dekorované podklady, ktoré nie sú primárne určené na zobrazovanie, napr. prototypy obalov, zákazkové obaly či obaly vyrábané v malých objemoch, krycie fólie na membránové prepínače, reliéfna tlač či dekorácia predmetov. Dosiahnite vyššie zisky vďaka vytvoreniu kompletných kampaní využívajúcich rôzne médiá za pomoci jedinej tlačiarne Arizona 1280 XT.
Flexibilita, všestrannosť a produktivita
Vďaka mimoriadne veľkým rozmerom tlačovej plochy si jednoducho poradíte s akýmikoľvek úlohami využívajúcimi médiá či predmety najrôznejších veľkostí - a to do hrúbky až 50,8 mm a rozmerov 2,5 m x 3,08 m. Rozšírením o jednotku na potlač zvitkových médií získate možnosť tlačiť na akékoľvek flexibilné médiá široké až 2,2 m. Systémy ošetrenia tlače UV žiarením tretej generácie umožňujú dosiahnutie pôsobivých výsledkov aj na najtenších a na teplo najcitlivejších médiách. Zapôsobte na svojich zákazníkov a pracujte efektívnejšie pomocou vysokorýchlostného produkčného režimu umožňujúceho vytvárať výstupy vo vysokej kvalite pôsobivou rýchlosťou 26,0 m²/h.
Špičková spoľahlivosť a precíznosť
Za pomoci inteligentných produkčných funkcií model Arizona 1280 XT zaručí vždy rýchlu a peknú tlač. Dva zdroje a nezávislé vákuové systémy sa postarajú o plynulé ubúdanie tlačových úloh za pomoci simultánnej tlače, vkladania a vyberania médií. Pneumatické registračné kolíky na tabuli tlačovej plochy umožňujú jednotné a jednoduché vkladanie pevných médií s dokonalým registrom. Sedemzónový vákuový systém optimalizovaný pre štandardné rozmery pevných médií zatiaľ prakticky eliminuje nutnosť manuálneho zakrytia tabule.
Ešte jednoduchšia prevádzka
Ovládací panel tlačiarne teraz ponúka skvelé nové tlačové operácie, ako napríklad krok, opakovanie či zrkadlové zobrazenie. Svoj produkčný plán tak môžete na poslednú chvíľu poľahky upraviť podľa potreby. Zmodernizovaný vákuový systém ponúka vákuum s vysokým prietokom na efektívne ťahanie prehnutých pevných médií, ako aj vysokotlakové vákuum na spoľahlivé držanie médií počas tlače.
Technické parametre produktu
Zistite viac o produkte Océ Arizona 1280 XT, jeho funkciách a možnostiach využitia.
- Canon
- Océ Arizona 1280 XT